वहीं मयंकेश्वर ने कहा कि एक सप्ताह के अंदर समस्याओं का समाधान नहीं निकला तो वह तिलोई विधानसभा में एक बड़ी रैली करेंगे। उन्होंने कहा कि अगर बातें नहीं सुनी गई तो जनता के पास जाना ही एकमात्र विकल्प है। बीजेपी विधायक से जब यह पूछा गया है कि क्या वह दबाव की राजनीति कर रहे हैं, तो उन्होंने कहा कि ऐसा नहीं है। मैं दबाव की राजनीति करने नहीं आया हूं। मर जाउंगा लेकिन कांग्रेस में नहीं जाउंगा। मयंकेश्वर से यह पूछे जाने पर कि क्या स्थानीय मंत्री सुरेश पासी और केंद्रीय मंत्री स्मृति ईरानी की वजह से उनकी सुनवाई नहीं हो रही है तो उन्होंने कहा कि ऐसा आप लोग कह सकते हैं। मीडिया से कुछ छिपा नहीं है। सारी चीजें साफ है। मैं किसी का नाम नहीं लूंगा। लेकिन एक बात कहना चाहूंगा कि स्मृति ईरानी को 2019 में भी चुनाव लड़ना है। यदि जनता नाराज रहेगी तो कैसे चलेगा।